b'\n_START_ARTICLE_\nCelinski tajpan\n_START_SECTION_\nOpis\n_START_PARAGRAPH_\nOdrasli primerki te vrste lahko zrastejo do 2,5 metra v dol\xc5\xbeine, povpre\xc4\x8dna dol\xc5\xbeina teh ka\xc4\x8d pa je 1,8 metra. Hrbet celinskega tajpana je lahko razli\xc4\x8dnih rjavih odtenkov, od temno rjave do oker barve. Barva je odvisna od okolja, v katerem se ka\xc4\x8da zadr\xc5\xbeuje, pojavljajo pa se tudi sezonske spremembe barv._NEWLINE_Celinski tajpan se prehranjuje skoraj izklju\xc4\x8dno z majhnimi sesalci, ki jih ubije z vbrizganjem izjemno mo\xc4\x8dnega toksina, ki velja za enega najbolj strupenih ka\xc4\x8djih strupov na svetu.\n_START_SECTION_\nRaz\xc5\xa1irjenost in vpliv na \xc4\x8dloveka\n_START_PARAGRAPH_\nCelinski tajpan je strupenja\xc4\x8da, ki \xc5\xbeivi samo v Avstraliji. Raz\xc5\xa1irjen je v osrednjem delu avstralske celine. Raz\xc5\xa1irjen je v Severnem teritoriju ter v zahodnem delu avstralske zvezne dr\xc5\xbeave Queensland. Na\xc5\xa1li so ga tudi na severnih obalah jezera Eyre ter zahodno od rek Murray, Darling in Murrumbidgee.'